**Skaidrojums par manipulācijas 01064 norādīšanu ambulatoro pacientu talonos**.

Ģimenes ārstam manipulāciju **01064 -Bērnu profilaktiskās apskates, ko veic ģimenes ārsts pie bērna mājās** apmaksā atbilstoši tarifam, ja mājas vizīte veikta bērnam līdz viena mēneša vecumam, atbilstoši Ministru kabineta 2018. gada 28.augusta noteikumos Nr. 555 "Veselības aprūpes pakalpojumu organizēšanas un samaksas kārtība"” 1.pielikuma 1.1 1.apakšpunktiem:

1.1.1. pirmajā dzīves mēnesī:

1.1.1.1. ģimenes ārsta veikta apskate mājās – **vienu reizi pirmajās trijās dienās** pēc izrakstīšanas no stacionāras ārstniecības iestādes vai **vienu reizi pirmajās sešās dienās** pēc bērna dzimšanas, ja bērns dzimis plānotās ārpusstacionāra dzemdībās, un **vienu reizi trešajā dzīves nedēļā**.

Talona ierakstā “Pacienta grupa” papildus norāda pacientu grupu **16 – Persona, kurai veic profilaktiskās apskates Ministru kabineta noteiktā kārtībā**.

Par ģimenes ārsta apmeklējumu mājās pie bērna līdz viena mēneša vecumam papildus manipulācijas tarifam tiks kompensēts pacienta līdzmaksājums 2.85 EUR apmērā.